
DR 30.11.2009 17 

 
Bagi mengatakan peratusan masa dan tenaga untuk kegiatan yang KBS 

tumpukan, sebenarnya KBS tumpukan sepenuh masa kesemua ini, termasuk belia dan 
sukan sebab kedua-dua elemen itu penting bagi pembangunan belia negara. Kalau Yang 
Berhormat ambil maklum, program-program sukan, termasuk program sukan untuk semua 
juga salah satu program yang begitu luas diperkenalkan kepada seluruh rakyat di negara 
kita. Bagi saya, ia juga adalah satu usaha kementerian. Selain daripada sukan, kementerian 
memperkukuhkan keperluan belia kita supaya kesemua atau kedua-dua yang saya katakan 
itu dapat dimanfaatkan untuk belia kita di negara ini. Sekian. 

Dato’ Ibrahim Ali [Pasir Mas]: Terima kasih. Saya ingin bertanya kepada Yang 
Berhormat Timbalan Menteri. Memajukan sukan bola ini memanglah bukan perkara yang 
mudah. Kita semua tahu, Tuan Yang di-Pertua, pemain bola, jurulatih bola, pasukan bola 
negeri, persatuan bola negeri semuanya menghadapi masalah kewangan. Terbaru saya 
difahamkan bahawa setiap pasukan negeri atau kelab untuk menyertai Piala Malaysia mesti 
mendepositkan sebanyak RM2.5 juta, jika tidak mereka tidak boleh menyertai sebarang 
pertandingan piala termasuklah Piala Malaysia pada masa akan datang. 

Pasukan Kelantan, Tuan Yang di-Pertua, Kelantan Warriors yang berjaya masuk 
final baru ini. Yang Berhormat Sri Gading, Johor tidak pandai main bola nampaknya. 
Sekarang ini menghadapi kesukaran untuk mendapat deposit, malah meminta dengan 
Kerajaan Negeri Kelantan untuk menulis surat sebagai jaminan dan Kerajaan Kelantan 
katanya enggan untuk mengeluarkan surat jaminan bagi membolehkan pasukan KAFA 
Kelantan di Piala FA. Jadi, bagaimanakah pihak Kementerian Belia dan Sukan boleh 
membantu dan melihat masalah ini yang boleh membantut kemajuan bola sepak negara 
kita?  

Selain daripada itu, soalan yang kedua, apakah pihak kementerian bercadang 
untuk campur tangan dengan mengemukakan syarat. Iaitu setiap pasukan bola yang 
bertanding dalam Piala Malaysia, ia mesti datang daripada anak negeri masing-masing. 
Tidak boleh lagi diimport daripada luar negara, memang tidak ada, tetapi dari negeri ke 
negeri pun tidak boleh. Mesti di kalangan negeri yang berkenaan. Saya percaya dengan 
cara sebegini, ia lebih menyemarakkan lagi sokongan terhadap pasukan-pasukan negeri 
yang bertanding. Sekian, terima kasih. 

Tuan Wee Jeck Seng: Terima kasih Yang Berhormat. Perhatian Yang Berhormat 
memang saya ambil maklum. Untuk maklumat Yang Berhormat, sebenarnya dalam bola 
sepak ini, FAM merupakan satu persatuan sukan kebangsaan dan kementerian hanya 
boleh berbincang, tetapi tidak boleh campur tangan dalam urusan FAM.  

Sebenarnya, bagi FAM sendiri, ia mendapat tajaan atau sumber-sumber daripada 
syarikat-syarikat swasta atau GLC. Contohnya FAM mendapat tajaan daripada Telekom 
Malaysia setiap tahun sebanyak RM9.3 juta, RTM RM6 juta, Genting Berhad RM800 ribu, 
Sime Darby RM500 ribu, 100Plus RM200 ribu. Manakala kementerian juga memberi 
bantuan kepada mereka sebanyak RM300 ribu. 

Dato’ Ibrahim Ali [Pasir Mas]: Yang Berhormat, kalau sudah dapat macam-
macam tajaan, takkan kementerian tidak boleh campur dalam FAM. Apa tugas Kementerian 
Belia dan Sukan? 

■1120 
Tuan Wee Jeck Seng: Saya sudah kata kita boleh memberi nasihat ataupun 

berbincang. Kalau kita campur tangan dalam urusan FAM, yang perlu kita ingat ialah, 
sebenarnya FIFA adalah satu sistem di mana kalau kerajaan campur tangan, ia akan 
menjadi satu isu sehingga boleh digantung. Ini satu perkara yang akan berlaku. Jadi, 
memang saya bersetuju dengan Yang Berhormat, kerajaan akan cari jalan bagaimana 
untuk bincang dan cari cara yang sesuai agar mengatasi masalah yang telah dikemukakan 
oleh Yang Berhormat tadi. Sekian, terima kasih.  

 
[Soalan No.12 – YB. Tuan Mohd. Yusmadi bin Mohd. Yusoff (Balik Pulau) tidak 

hadir] 
 
[Soalan No.13 – YB. Datuk Sapawi bin Haji Ahmad (Sipitang) tidak hadir] 

 



Bagi mengatakan peratusan masa dan tenaga untuk kegiatan yang KBS tumpukan, sebenarnya KBS tumpukan sepenuh masa kesemua ini, termasuk belia dan sukan sebab kedua-dua elemen itu penting bagi pembangunan belia negara. Kalau Yang Berhormat ambil maklum, program-program sukan, termasuk program sukan untuk semua juga salah satu program yang begitu luas diperkenalkan kepada seluruh rakyat di negara kita. Bagi saya, ia juga adalah satu usaha kementerian. Selain daripada sukan, kementerian memperkukuhkan keperluan belia kita supaya kesemua atau kedua-dua yang saya katakan itu dapat dimanfaatkan untuk belia kita di negara ini. Sekian. Dato' Ibrahim Ali [Pasir Mas]: Terima kasih. Saya ingin bertanya kepada Yang Berhormat Timbalan Menteri. Memajukan sukan bola ini memanglah bukan perkara yang mudah. Kita semua tahu, Tuan Yang di-Pertua, pemain bola, jurulatih bola, pasukan bola negeri, persatuan bola negeri semuanya menghadapi masalah kewangan. Terbaru saya difahamkan bahawa setiap pasukan negeri atau kelab untuk menyertai Piala Malaysia mesti mendepositkan sebanyak RM2.5 juta, jika tidak mereka tidak boleh menyertai sebarang pertandingan piala termasuklah Piala Malaysia pada masa akan datang. Pasukan Kelantan, Tuan Yang di-Pertua, Kelantan Warriors yang berjaya masuk final baru ini. Yang Berhormat Sri Gading, Johor tidak pandai main bola nampaknya. Sekarang ini menghadapi kesukaran untuk mendapat deposit, malah meminta dengan Kerajaan Negeri Kelantan untuk menulis surat sebagai jaminan dan Kerajaan Kelantan katanya enggan untuk mengeluarkan surat jaminan bagi membolehkan pasukan KAFA Kelantan di Piala FA. Jadi, bagaimanakah pihak Kementerian Belia dan Sukan boleh membantu dan melihat masalah ini yang boleh membantut kemajuan bola sepak negara kita? Selain daripada itu, soalan yang kedua, apakah pihak kementerian bercadang untuk campur tangan dengan mengemukakan syarat. Iaitu setiap pasukan bola yang bertanding dalam Piala Malaysia, ia mesti datang daripada anak negeri masing-masing. Tidak boleh lagi diimport daripada luar negara, memang tidak ada, tetapi dari negeri ke negeri pun tidak boleh. Mesti di kalangan negeri yang berkenaan. Saya percaya dengan cara sebegini, ia lebih menyemarakkan lagi sokongan terhadap pasukan-pasukan negeri yang bertanding. Sekian, terima kasih. Tuan Wee Jeck Seng: Terima kasih Yang Berhormat. Perhatian Yang Berhormat memang saya ambil maklum. Untuk maklumat Yang Berhormat, sebenarnya dalam bola sepak ini, FAM merupakan satu persatuan sukan kebangsaan dan kementerian hanya boleh berbincang, tetapi tidak boleh campur tangan dalam urusan FAM. Sebenarnya, bagi FAM sendiri, ia mendapat tajaan atau sumber-sumber daripada syarikat-syarikat swasta atau GLC. Contohnya FAM mendapat tajaan daripada Telekom Malaysia setiap tahun sebanyak RM9.3 juta, RTM RM6 juta, Genting Berhad RM800 ribu, Sime Darby RM500 ribu, 100Plus RM200 ribu. Manakala kementerian juga memberi bantuan kepada mereka sebanyak RM300 ribu. Dato' Ibrahim Ali [Pasir Mas]: Yang Berhormat, kalau sudah dapat macam- macam tajaan, takkan kementerian tidak boleh campur dalam FAM. Apa tugas Kementerian Belia dan Sukan? #1120 Tuan Wee Jeck Seng: Saya sudah kata kita boleh memberi nasihat ataupun berbincang. Kalau kita campur tangan dalam urusan FAM, yang perlu kita ingat ialah, sebenarnya FIFA adalah satu sistem di mana kalau kerajaan campur tangan, ia akan menjadi satu isu sehingga boleh digantung. Ini satu perkara yang akan berlaku. Jadi, memang saya bersetuju dengan Yang Berhormat, kerajaan akan cari jalan bagaimana untuk bincang dan cari cara yang sesuai agar mengatasi masalah yang telah dikemukakan oleh Yang Berhormat tadi. Sekian, terima kasih. [Soalan No.12- YB. Tuan Mohd. Yusmadi bin Mohd. Yusoff (Balik Pulau) tidak hadir]. [Soalan No.13- YB. Datuk Sapawi bin Haji Ahmad (Sipitang) tidak hadir].